

#  **GRADSKO VIJEĆE**

# KLASA:612-01/21-01/02 ***P R I J E D L O G***

URBROJ:2186/18-02/1-21-2

Ludbreg, 09. travnja 2021.

 Na temelju članka 54. Zakona o ustanovama („Narodne novine“ 76/93, 29/97, 47/99, 35/08, 127/19, članka 9. Odluke o ustrojstvu Centra za kulturu i informiranje Dragutin Novak Ludbreg (“Službeni vjesnik Varaždinske županije” br. 9/2016, 40/2019, 104/2020) te članka 34. Statuta Grada Ludbrega (“Službeni vjesnik Varaždinske županije” br. 12/2021) Gradsko vijeće Grada Ludbrega na svojoj 29. sjednici održanoj dana 09. travnja 2021. godine, **d o n o s i**

## Z A K LJ U Č A K

**o davanju prethodne suglasnosti na izmjene i dopune Statuta Centra za kulturu i informiranje Dragutin Novak Ludbreg**

### **I.**

 Gradsko vijeće Grada Ludbrega daje prethodnu suglasnost na tekst izmjena i dopuna Statuta Centra za kulturu i informiranje Dragutin Novak Ludbreg u predloženome tekstu.

**II.**

 Ovaj Zaključak stupa na snagu danom donošenja.

 Predsjednik

 Gradskoga vijeća

 Grada Ludbrega:

 Antun Šimić

**O B R A Z L O Ž E NJ E**

 Gradsko vijeće Grada Ludbrega na svojoj 27. sjednici održanoj dana 28. prosinca 2020. godine donijelo je Odluku o izmjenama i dopunama Odluke o ustrojstvu Centra za kulturu i informiranje Dragutin Novak Ludbreg. Predmetnom Odlukom izvršene su izmjene članka 4. odnosno dodane su nove djelatnosti koje Centar može obavljati.

 Sukladno tim izmjenama odnosno dopunama potrebno je uskladiti i ostale akte ove ustanove, prije svega Statut.

 Upravno vijeće Centra za kulturu i informiranje „Dragutin Novak“ Ludbreg je na svojoj sjednici održanoj 05.03.2021. godine, a sukladno ovlastima iz članka 9. Odluke o ustrojstvu i članka 23. Statuta Centra utvrdilo prijedlog izmjena i dopuna Statuta Centra te dostavilo Gradskom vijeću radi davanja prethodne suglasnosti.

 Člankom 9. Odluke o ustrojstvu Centra za kulturu i informiranje Dragutin Novak Ludbreg propisano je da Upravno vijeće, između ostalog, **donosi Statut Centra uz prethodnu suglasnost Gradskoga vijeća.**

 Stoga se predlaže Gradskome vijeću Grada Ludbrega davanje prethodne suglasnosti na predloženi tekst izmjena i dopuna Statuta Centra za kulturu i informiranje Dragutin Novak Ludbreg, odnosno donošenje zaključka u predloženome tekstu.